PMIndiaData/PMIndiaSum huggingface dataset:
దైనిక్జాగరణ్ గ్రూపు చైర్ మన్ శ్రీ యోగేంద్ర మోహన్ గుప్తా కన్నుమూత పట్ల సంతాపం తెలిపినప్రధాన మంత్రి

దైనిక్ జాగరణ్ గ్రూపు చైర్ మన్ యోగేంద్ర మోహన్ గుప్తా గారి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘దైనిక్ జాగరణ్ సమూహం యొక్క చైర్ మన్ యోగేంద్ర మోహన్ గుప్తా గారి మరణంతో అత్యంత దు:ఖం కలిగింది. ఆయన నిష్క్రమణ కళా జగతి కి, సాహిత్యలోకానికి, పత్రికారచన రంగానికి భర్తీ చేయలేనటువంటి లోటు ను మిగిల్చింది. ఈ శోక ఘడియ లో ఆయన బంధుజనుల కు నా సంతాపాన్ని వ్యక్తం చేస్తున్నాను. ఓమ్ శాంతి.’’ అని పేర్కొన్నారు.
చైనాలోని జియామెన్ లో 2017 సెప్టెంబర్ 4వ తేదీన బ్రిక్స్ బిజినెస్ కౌన్సిల్ తో సంభాషణ కార్యక్రమం ప్రధాన మంత్రి ప్రసంగం

శ్రేష్ఠులైన, న్యూ డెవెలప్ మెంట్ బ్యాంక్ అధ్యక్ష‌ులు బ్రిక్స్ బిజినెస్ కౌన్సిల్ సభ్యులారా: బ్రిక్స్ బిజినెస్ కౌన్సిల్ తో జరుగుతున్న ఈ సమావేశంలో పాల్గొంటున్నందుకు నేను ఎంతో సంతోషిస్తున్నాను. బిజినెస్ కౌన్సిల్ లో మీరు చేస్తున్న కృషి బ్రిక్స్ భాగస్వామ్యం యొక్క దార్శనికతకు ఒక ఆచరణాత్మకమైన దారిని చూపించడంలో కీలకమైన పాత్రను పోషిస్తోంది. మీరు ఏర్పరిచిన భాగస్వామ్యాలు, మీరు నిర్మించినటువంటి నెట్ వర్క్ లు బ్రిక్స్ లో ప్రతి ఒక్క దేశంలోను ఆర్థిక వృద్ధికి ఊతాన్ని ఇస్తున్నాయి. గత సంవత్సరం గోవాలో జరిగిన ఇదే తరహా సమావేశంలో బ్రిక్స్ బిజినెస్ కౌన్సిల్ కు ఎన్ డిబి కి మధ్య సన్నిహిత సహకారం ఉండాలన్న సూచన వచ్చింది. మీరు ఎన్ డిబి తో ఒక ఎమ్ ఒయు ను కుదుర్చుకుంటున్నందుకు నాకు ఆనందంగా ఉంది. శ్రేష్ఠులు మరియు మిత్రులారా, ప్రస్తుతం భారతదేశం ప్రపంచంలో అత్యంత ఆంక్ష‌ారహిత ఆర్థిక వ్యవస్థలలో ఒకటిగా ఎంతో వేగంగా మార్పు చెందుతోంది. విదేశీ ప్రత్యక్ష‌ పెట్టుబడి ప్రవాహాలు 40 శాతం మేర వృద్ధి చెందుతూ అపూర్వ స్థాయికి చేరుకున్నాయి. సులువుగా వ్యాపారం చేయడానికి వీలు ఉన్న దేశాలకు సంబంధించి ప్రపంచ బ్యాంకు రూపొందించే సూచికలో భారతదేశం పైపైకి ఎగబాకింది. అలాగే, గ్లోబల్ కాంపెటీటివ్ ఇండెక్స్ లో కూడా మేము రెండు సంవత్సరాలలో ఇదివరకటితో పోలిస్తే 32 స్థానాలు ఎగువకు చేరుకున్నాం. జులై నెలలో ప్రవేశపెట్టిన వస్తువులు మరియు సేవల పన్ను భారతదేశంలో అమలుచేసిన అతిపెద్ద ఆర్థిక సంస్కరణ ఒక్కసారిగా 1.3 బిలియన్ ప్రజలతో కూడిన ఏకీకృత విపణిని ఆవిష్కరించాము. ‘డిజిటల్ ఇండియా’, ‘స్టార్ట్ – అప్ ఇండియా’ ఇంకా ‘మేక్ ఇన్ ఇండియా’ వంటి కార్యక్రమాలు దేశ ఆర్థిక ముఖ చిత్రాన్ని మార్చివేస్తున్నాయి. ఈ కార్యక్రమాలు భారతదేశం ఒక విజ్ఞాన ఆధారితమైన నైపుణ్యాల అండదండలు ఉన్న సాంకేతిక విజ్ఞానం సాయంతో ముందుకు సాగుతున్న సమాజంగా భారతదేశం రూపొందడంలో తమ వంతు సహాయాన్ని అందిస్తున్నాయి. శ్రేష్ఠులు మరియు మిత్రులారా, బ్రిక్స్ బిజినెస్ కౌన్సిల్ వ్యాపారానికి మరియు పెట్టుబడులకు మార్గాన్ని సుగమం చేసేందుకు నైపుణ్యాల అభివృద్ధికి తోడ్పడేందుకు ‘మౌలిక సదుపాయాల అభివృద్ధి’, ‘చిన్న మధ్య తరహా సంస్థల పురోగతి’, ‘ఇ-కామర్స్’, ఇంకా ‘డిజిటల్ ఎకానమీ’.. వీటన్నింటికి ప్రాధాన్యం ఇస్తోందని తెలుసుకొని నేను ఎంతో ఆనందిస్తున్నాను. మీరు జరిపిన చర్చలలో ఫలప్రదమైన సిఫార్సులు అనేకం తెర మీదకు వచ్చాయి. బ్రిక్స్ రేటింగ్ ఏజెన్సీ ఏర్పాటుకోసం, శక్తి రంగంలో సహకారం, గ్రీన్ ఫైనాన్స్ లతో పాటు డిజిటల్ ఎకానమీ రంగంలో మీరు జరుపుతున్న కృషి మరీ ముఖ్యంగా ప్రశంసార్హం ప్రభుత్వ అధినేతలుగా నేను మీ ప్రయత్నాలకు మా వంతు పూర్తి మద్ధతును అందిస్తామని చెబుతూ, నేను నా ప్రసంగాన్ని ముగిస్తున్నాను. అలాగే, వ్యాపారం మరియు పెట్టుబడి సంబంధిత సహకారాన్ని మెరుగుపరచుకోవాలన్న మా ఉమ్మడి లక్ష‌్యానికి బ్రిక్స్ బిజినెస్ కౌన్సిల్ మమ్మల్ని చేరువగా తీసుకు వెళ్ళగలుగుతుందని కూడా మేము భావిస్తున్నాము. మీకు అందరికీ ధన్యవాదాలు
మ‌హారాష్ట్ర‌లో బ‌స్సు  ప్ర‌మాదమృతుల‌కు నివాళుల‌ర్పించిన ప్ర‌ధాని

మ‌హారాష్ట్ర‌లోని రాయగ‌ఢ్ జిల్లాలో జ‌రిగిన బ‌స్సు ప్ర‌మాదంలో ప్రాణాలు కోల్పోయిన వారికి ప్ర‌ధాన‌మంత్రి శ్రీ న‌రేంద్ర మోదీ నివాళుల‌ర్పించారు. “మహారాష్ట్ర‌లోని రాయ‌గ‌ఢ జిల్లాలో జ‌రిగిన బ‌స్సు ప్ర‌మాదంలో ప్రాణ న‌ష్టం జ‌ర‌గ‌డం ప‌ట్ల ఎంతో బాధ‌ప‌డుతున్నాను. త‌మ ప్రియ‌మైన వారిని కోల్పోయిన వారికి నా ప్ర‌గాఢ సంతాపం తెలియ‌జేస్తున్నాను” అని ప్ర‌ధాన‌మంత్రి త‌మ సంతాప సందేశంలో తెలిపారు.
క్రెడాయ్ యూత్ కాన్- 2019 ని ఉద్దేశించి ప్రసంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు న్యూ ఢిల్లీ లోని తాల్ కటోరా స్టేడియమ్ లో జరిగిన క్రెడాయ్ యూత్ కాన్- 2019ని ఉద్దేశించి ప్రసంగించారు. ఇళ్లు లేని ప్ర‌తి కుటుంబాని కి 2022వ సంవత్సరం కల్లా ప‌క్కా గృహాన్నిఅందించ‌డానికిగాను నిర్మాణ ప‌నులు శ‌ర‌వేగం గా కొన‌సాగుతున్నాయ‌ని ఆయన త‌న ప్ర‌సంగం లో తెలిపారు. ఒక‌టిన్న‌ర కోట్ల ఇళ్ల‌ ను ప్ర‌ధాన మంత్రి ఆవాస్ యోజ‌న లో భాగం గా ఇప్ప‌టికే నిర్మించ‌డం జ‌రిగింద‌ని, వీటి లో 15 ల‌క్ష‌ల ఇళ్ల‌ ను పట్ట‌ణ ప్రాంత పేద‌ల‌ కోసం నిర్మించ‌డం జ‌రిగింద‌ని ప్రధాన మంత్రి వెల్లడించారు. పేద‌ల‌ కు ప‌క్కా గృహాల‌ ను అందించే ఈ కార్య‌క్ర‌మాన్ని కేంద్ర ప్ర‌భుత్వ ఆధ్వ‌ర్యం లో పార‌ద‌ర్శ‌క‌త‌ తో అమ‌లు చేస్తున్నామ‌ని ఆయన అన్నారు. ప్ర‌భుత్వం చిత్త‌శుద్ధి తో విధానాల్నిరూప‌క‌ల్ప‌న చేస్తే అవినీతిని రూపుమాపి, ఆశించిన ఫ‌లితాల‌ ను సాధించ‌డం సాధ్య‌మ‌వుతుందని ప్ర‌ధాన మంత్రి స్ప‌ష్టం చేశారు. వినియోగ‌దారుల‌కు, స్థిరాస్తి సంస్థ‌ల‌ కు మ‌ధ్య‌ న‌మ్మ‌కాన్ని రియ‌ల్ ఎస్టేట్ రెగ్యులేట‌రీ అథారిటీ (ఆర్ ఇ ఆర్ ఎ) బ‌లోపేతం చేసింద‌ని ప్రధాన మంత్రి అన్నారు. 28 రాష్ట్రాల‌లో ఆర్ ఇ ఆర్ ఎ కార్య‌క‌లాపాల‌ ను కొన‌సాగిస్తోందని, 35 వేల రియ‌ల్ ఎస్టేట్ ప్రాజెక్టు లు , 27 వేల మంది రియ‌ల్ ఎస్టేట్ ఏజెంట్ల పేర్లు దీని లో న‌మోదు అయ్యాయ‌ని తెలిపారు. ల‌క్ష‌లాది ఫ్లాట్ లను నిర్మించ‌డం జ‌రుగుతోందని ప్రధాన మంత్రి చెప్పారు. గడచిన నాలుగు సంవత్సరాలలో ఈజ్ ఆఫ్ డూయిండ్ బిజినెస్ స్థానాల లో గొప్ప పురోగతి చోటుచేసుకోవడాన్ని గురించి ప్రధాన మంత్రి చెప్తూ, భారతదేశం లో ఈజ్ ఆఫ్ డూయిండ్ బిజినెస్ పరం గా ప్రభుత్వం నిబ‌ద్ద‌త‌ తో ప‌ని చేస్తోంద‌న్నారు. ఈ సందర్భం గా ఆయన అన్ని ప్రభుత్వ అనుమ‌తుల ను, నిర్మాణ అనుమ‌తుల‌ తో సహా ఇదివరకటి కన్నా వేగం గా జారీ చేయడం జ‌రుగుతోంద‌ని పేర్కొన్నారు. గృహ నిర్మాణ ప‌రిశ్ర‌మ‌ కు, ఇళ్ల కొనుగోలుదారుల కు సహాయం చేయ‌డానికిగాను కేంద్ర ప్ర‌భుత్వం ప‌న్నుల సంస్క‌ర‌ణ‌ లను తీసుకువచ్చింద‌ని తెలిపిన ప్రధాన మంత్రి శ్రీ నరేంద్ర మోదీ, వాటి ని గురించి వివ‌రించారు. ప‌లు నిర్మాణ రంగ వ‌స్తువుల‌ కు సంబంధించి జిఎస్ టి ప‌న్నుల రేట్ల‌ ను త‌గ్గించిన విష‌యాన్ని ఆయన గుర్తు చేశారు. తాజా బ‌డ్జెటు లో ప్ర‌వేశ‌పెట్టిన ఆదాయ ప‌న్ను ప్ర‌యోజ‌నాల ను గురించి ప్రధాన మంత్రి ప్ర‌స్తావించారు. ఇటువంటి విధానాల కార‌ణంగా గృహ నిర్మాణ రంగం, ఇళ్ల కొనుగోలు దారులు ప్ర‌యోజ‌నాన్ని పొందుతార‌ని అన్నారు. సామాన్య ప్ర‌జ‌ల సొంత ఇంటి క‌ల‌ ను నిజం చేయ‌డానికిగాను సిఆర్ఇడిఎఐ (‘క్రెడాయ్’) పోషిస్తున్న‌ పాత్ర‌ ను ప్రధాన మంత్రి అభినందించారు. ‘న్యూ ఇండియా’కై కృషి జ‌రుగుతున్న స‌మ‌యం లో యూత్ కాన్ కార్య‌క్ర‌మాన్ని నిర్వ‌హిస్తున్నార‌ని ఆయ‌న అన్నారు. ‘న్యూ ఇండియా’ రూప‌క‌ల్ప‌న‌ లో దేశం లోని యువ‌తీయువ‌కులు ప్ర‌ధాన పాత్ర ను పోషిస్తార‌ని ఆయ‌న త‌న ప్ర‌సంగం లో తెలిపారు. అంత‌కు ముందు, ప్రధాన మంత్రి తాల్ కటోరా స్టేడియమ్ లో క్రెడాయ్ ఏర్పాటు చేసిన ప్ర‌ద‌ర్శ‌న‌ ను సందర్శించారు.
సెప్టెంబర్ 11వ తేదీన సర్దార్ధం భవనాన్ని జాతికి అంకితం చేసి, సర్దార్ధం రెండవ దశ కింద బాలికల వసతి గృహానికి భూమి పూజ నిర్వహించనున్న – ప్రధానమంత్రి

ప్రధానమంత్రి శ్రీ నరేంద్ర మోదీ, 2021 సెప్టెంబర్, 11వ తేదీ ఉదయం 11 గంటలకు, దృశ్య మాధ్యమం ద్వారా, సర్దార్ధం భవనాన్ని జాతికి అంకితం చేసి, సర్దార్ధం రెండవ దశ కింద బాలికల వసతి గృహానికి భూమి పూజ, నిర్వహించనున్నారు. విద్య, సామాజిక పరివర్తన, సమాజంలోని బలహీన వర్గాల అభ్యున్నతితో పాటు యువతకు ఉపాధి అవకాశాలను అందించడం కోసం, సర్దార్ధం, కృషి చేస్తోంది. అహ్మదాబాద్‌ లో ఏర్పాటు చేయబడిన ఈ సర్దార్ధం భవనంలో అత్యాధునిక సౌకర్యాలతో, విద్యార్థుల కోసం అధునాతన సదుపాయాలు అందుబాటులో ఉంటాయి. ఆర్థిక పరిస్థితులతో సంబంధం లేకుండా 2,000 మంది బాలికలకు ఈ కన్యా ఛత్రాలయలో వసతి సౌకర్యం కల్పించనున్నారు. గుజరాత్ ముఖ్యమంత్రి, ఉప ముఖ్యమంత్రి కూడా ఈ కార్యక్రమంలో పాల్గొంటారు.
టోక్యో ఒలింపిక్స్ 2020 లోబాడ్ మింటన్ లో కాంస్య పతకాన్ని గెలిచినందుకు పి.వి. సింధు కు అభినందనలు తెలిపినప్రధాన మంత్రి

టోక్యో ఒలింపిక్స్ 2020 లో బాడ్ మింటన్ లో కాంస్య పతకాన్ని గెలిచినందుకు పి.వి. సింధు కు ప్రధాన మంత్రి శ్రీ నరేంద్ర మోదీ అభినందనలు తెలిపారు. ఆమె భారతదేశానికి గౌరవం గా నిలచారని, ఆమె మన అత్యంత శ్రేష్ఠ ఒలింపిక్ క్రీడాకారుల లో ఒకరని కూడా ప్రధాన మంత్రి అన్నారు. ‘‘ మనమంతా @Pvsindhu1 అద్భుత ప్రదర్శన ను చూసి ఉత్సాహవంతులం అయ్యాం. @Tokyo2020 లో కాంస్య పతకాన్ని గెలిచినందుకు గాను ఆమె కు ఇవే అభినందనలు. ఆమె భారతదేశాని కి గౌరవం గా నిలచారు, మరి ఆమె మన అత్యంత శ్రేష్ఠ ఒలింపిక్ క్రీడాకారుల లో ఒకరు కూడా. #Tokyo2020 ” అని ప్రధాన మంత్రి ఒక ట్వీట్ లో పేర్కొన్నారు.
సార్క్ సభ్యత్వ దేశాల నేతల తో రేపటి రోజు న సంభాషించనున్న ప్రధాన మంత్రి

సిఒవిఐడి-19 (కోవిడ్-19)పై చేపట్టవలసిన చర్యల పై ప్ర‌ధాన మంత్రి శ్రీ న‌రేంద్ర మోదీ ఎస్ఎఎఆర్ సి (‘సార్క్’) సభ్యత్వ దేశాల నేతల తో వీడియో కాన్ఫరెన్స్ మాధ్యమం ద్వారా రేపటి రోజు న అంటే 2020వ సంవత్సరం 15వ తేదీ నాడు సంభాషించనున్నారు. కోవిడ్-19 పై ఈ ప్రాంతం లో పోరాటాన్ని సలిపేందుకు ఒక బలవత్తరమైన ఉమ్మడి వ్యూహాన్ని రూపొందించడం కోసం ‘సార్క్’ సభ్యత్వ దేశాలన్నీ పాలు పంచుకొనేటటువంటి ఈ వీడియో కాన్ఫరెన్స్ లో ప్రధాన మంత్రి భారతదేశాని కి నాయకత్వం వహించనున్నారు.
యూరోపియన్ కమిశన్ అధ్యక్షురాలు ఉర్సులా వాన్ డెర్ లేయన్ గారి తో ఫోన్ లో మాట్లాడిన ప్ర‌ధాన మంత్రి శ్రీ న‌రేంద్ర మోదీ

యూరోపియన్ కమిశన్ అధ్యక్షురాలు ఉర్సులా వాన్ డెర్ లేయన్ తో ప్ర‌ధాన మంత్రి శ్రీ న‌రేంద్ర మోదీ ఈ రోజు న, అంటే సోమ‌వారం నాడు, టెలిఫోన్ ద్వారా మాట్లాడారు. భార‌త‌దేశం లో, యూరోపియ‌న్ యూనియ‌న్ (ఇయు) లో ప్ర‌స్తుతం నెల‌కొన్న కోవిడ్‌-19 స్థితి తో పాటు, కోవిడ్-19 తాలూకు రెండో వేవ్ ను అదుపు లోకి తీసుకు రావ‌డం కోసం భార‌త‌దేశం చేస్తున్న ప్ర‌యత్నాల‌ ను గురించి నేత‌ లు ఇరువురు ఒక‌రి ఆలోచ‌న‌ల‌ ను మ‌రొక‌రికి తెలియజెప్పుకొన్నారు. కోవిడ్‌-19 తాలూకు రెండో వేవ్ కు వ్య‌తిరేకం గా భార‌త‌దేశం చేస్తున్న యుద్ధానికి త‌క్ష‌ణ మ‌ద్ధ‌తు ను కూడ‌గ‌ట్టినందుకు ఇయు ను, ఇయు స‌భ్య‌త్వ దేశాల ను ప్ర‌ధాన మంత్రి శ్రీ న‌రేంద్ర మోదీ ప్ర‌శంసించారు. జులై లో జ‌రిగిన కడపటి శిఖర స‌మ్మేళ‌నం జరిగిన త‌రువాత నుంచి భార‌త‌దేశం-ఇయు వ్యూహాత్మ‌క భాగ‌స్వామ్యం ఒక స‌రి కొత్త వేగ‌ గ‌తి ని అందుకొంద‌ని వారు గుర్తించారు. ఈ నెల 8 న వ‌ర్చువ‌ల్ ప‌ద్ధ‌తి లో జ‌రుగ‌నున్న ఇండియా-ఇయు నేత‌ ల స‌మావేశం ఇప్ప‌టికే బ‌హు ముఖాలుగా విస్త‌రించిన‌టువంటి ఇండియా-ఇయు సంబంధాల కు ఒక స‌రి కొత్త జోరు ను అందించేందుకు ల‌భించిన ఒక ముఖ్య‌మైన అవ‌కాశ‌మే అంటూ నేత‌లిద్దరూ వారి స‌మ్మ‌తి ని వ్య‌క్తం చేశారు. ఇండియా-ఇయు నేత‌ ల స‌మావేశం ఇయు+27 న‌మూనా లో జ‌రిగే ఒక‌టో స‌మావేశం కానుంది. అంతేకాదు, ఇండియా-ఇయు వ్యూహాత్మ‌క భాగ‌స్వామ్యాన్ని మ‌రింత‌ గా బ‌ల‌ప‌ర‌చుకోవాలంటూ ఇరు ప‌క్షాలు వ్య‌క్తపరుస్తున్న ఆకాంక్ష‌ ను ఇది ప్రతిబింబిస్తోంది.
‘వరల్డ్ రేడియో డే’ సందర్భంగా అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ‘వరల్డ్ రేడియో డే’ నాడు రేడియో ప్రియులందరితో పాటు రేడియో పరిశ్రమలో పనిచేస్తున్న వారికి కూడా తన అభినందనలు తెలియజేశారు. “వరల్డ్ రేడియో డే సందర్భంగా అభినందనలు. రేడియో పరిశ్రమలో పనిచేస్తూ ఈ మాధ్యమాన్ని క్రియాశీలంగాను, చైతన్యశీలంగాను ఉంచడానికి ప్రయత్నిస్తున్న వారితో పాటు రేడియో ప్రేమికులందరికి కూడా నా అభినందనలు తెలియజేస్తున్నాను. పరస్పర భావ ప్రసారానికి, నేర్చుకొనేందుకు రేడియో ఒక అద్భుతమైన సాధనం. నా వరకు చూస్తే, నేను నిర్వహిస్తున్న ‘మన్ కీ బాత్’ (మనసులో మాట) కార్యక్రమం నన్ను భారతదేశంలోని వివిధ ప్రాంతాల ప్రజలతో జోడించింది. narendramodi.in/mann-ki-baat కు లాగాన్ అయ్యి ‘మన్ కీ బాత్’ (మనసులో మాట) ఎపిసోడ్ లు అన్నింటినీ ఆలకించవచ్చు” అని ప్రధాన మంత్రి తన సందేశంలో పేర్కొన్నారు.
ఒలంపిక్స్ కోసం సన్నాహాల ను సమీక్షించడానికి జరిగిన ఒక సమావేశానికి అధ్యక్షత వహించిన ప్ర‌ధాన మంత్రి

టోక్యో ఒలంపిక్స్ మొదలవడానికి మరో 50 రోజులే మిగిలి ఉన్నటువంటి సందర్భం లో ఒలంపిక్స్ కు భారతదేశం సన్నాహాలు ఎలా ఉన్నాయో ప్ర‌ధాన మంత్రి శ్రీ న‌రేంద్ర మోదీ సమీక్షించారు. రాబోయే టోక్యో ఒలంపిక్స్ కు నిర్వహణపరమైన సన్నద్ధత తాలూకు వివిధ దృష్టికోణాల పై అధికారులు ఒక సమర్పణ ను అందించారు. మహమ్మారి నేపథ్యం లో క్రీడాకారుల కు, క్రీడాకారిణుల కు అంతరాయాలు ఏవీ ఎదురవకుండా శిక్షణ అందేటట్టు జాగ్రత లు తీసుకొనే దిశ లో చేపడుతున్న వివిధ చొరవల ను గురించి, ఒలంపిక్ కోటా ను గెలుచుకోవడం కోసం అంతర్జాతీయ పోటీల లో భాగం పంచుకోవడాన్ని గురించి, ఎథ్ లీట్ లకు టీకా మందు ను ఇప్పించడాన్ని గురించి, వారికి పద్ధతి ప్రకారం అందజేస్తున్నటువంటి ఊతాన్ని గురించి సమీక్ష సాగిన క్రమం లో మాన్య ప్రధాన మంత్రి దృష్టి కి తీసుకు రావడం జరిగింది. టీకా మందు ను సహాయక సిబ్బంది సహా ఎంత మందికి ఇప్పించిందీ వివరాల ను అధికారులు తెలియజేశారు. టోక్యో ఒలంపిక్స్ కు అర్హత ను సాధించినటువంటి, అటువంటి అర్హత సాధించే అవకాశం ఉన్నటువంటి క్రీడాకారుని కి, క్రీడాకారిణి కి, సహాయక సిబ్బంది కి, టోక్యో ఒలంపిక్స్ కు ప్రయాణించేటటువంటి అధికారులకు ఎంత త్వరగా సాధ్యపడితే అంత త్వరగా టీకా మందు ను వేయించి తీరాలి అని ప్రధాన మంత్రి ఆదేశించారు. ఒలంపిక్స్ లో భాగం పంచుకొనే మన దళం సభ్యుల ను ప్రోత్సహించడం కోసమే కాకుండా, వారికి భారతీయులందరి పక్షాన శుభాకాంక్షల ను తెలియజేయ డం కోసం జులై లో వీడియో కాన్ఫరెన్స్ మాధ్యమం ద్వారా క్రీడాకారుల బృందాన్ని ఉద్దేశించి నేను మాట్లాడుతాను అని ప్ర‌ధాన మంత్రి అన్నారు. క్రీడ లు అనేవి మన దేశ ప్రజల స్వభావం లో కీలకం గా ఉన్నాయని, అంతే కాకుండా మన యువత ఒక బలమైనటువంటి, హుషారైనటువంటి క్రీడా సంస్కృతి ని నిర్మిస్తున్నారని ఆయన అన్నారు. 135 కోట్ల మంది భారతీయుల శుభ అభిలాష లు ఒలంపిక్స్ లో పాల్గొనే మన యువజనుల కు అండగా ఉంటాయని ఆయన అన్నారు. ప్రపంచ రంగస్థలం మీద సఫలత ను సాధించే ప్రతి ఒక్క యువ క్రీడాకారుడి ని/ప్రతి ఒక్క క్రీడాకారిణి ని చూసి, మరో వేయి మంది క్రీడల లో ప్రవేశించేందుకు ప్రేరణ ను పొందుతారు అని కూడా ప్ర‌ధాన మంత్రి అన్నారు. క్రీడాకారుల కు, క్రీడాకారిణుల కు ప్రేరణ ను అందించే దిశ లో, వారు ఒలంపిక్స్ లో భాగం పంచుకొనే క్రమం లో వారి లో ధైర్యాన్ని, ఉత్సాహాన్ని పెంచడానికి సైతం ప్రత్యేక శ్రద్ధ ను తీసుకోవడం జరుగుతుందని అధికారులు అన్నారు. ఈ కారణం తో, పోటీ లు సాగే సందర్భం లో భారతదేశం లో వారి తల్లితండ్రులతోను, కుటుంబ సభ్యుల తోను క్రమం తప్పక వీడియో కాన్ఫరెన్సుల ను ఏర్పాటు చేయడం జరుగుతుంది. 11 క్రీడా పోటీల లో మొత్తం 100 మంది క్రీడాకారులు, క్రీడాకారిణులుల టోక్యో ఒలంపిక్స్ కు అర్హత ను పొందారని, మరో సుమారు 25 మంది ఎథ్ లీట్ లు కూడా టోక్యో ఒలంపిక్స్ కు అర్హత ను సంపాదించేందుకు అవకాశం ఉందని, ఆ వివరాలు 2021 జూన్ నెలాఖరు కల్లా వెల్లడి అవుతాయని ప్రధాన మంత్రి కి వివరించడం జరిగింది. 2016 లో రియో డీ జనేరియో లో జరిగిన కిందటి పేరాలింపిక్స్ లో మొత్తం 19 మంది ఎథ్ లీట్ లు పాలుపంచుకొన్నారు. టోక్యో ఒలంపిక్స్ కు 26 మంది పేరా ఎథ్ లీట్ లు అర్హత ను సాధించగా, మరో 16 మంది ఎథ్ లీట్ లు ఈ అర్హత ను పొందగలరన్న అంచనా ఉంది.
వృత్తి సంబంధిత వ్యాధులు, పున‌రావాసం మ‌రియు వృత్తి పరమైన శిక్ష‌ణ ల కోసం భార‌త‌దేశాని కి మరియు జ‌ర్మ‌న్ ఏజెన్సీ కి మ‌ధ్య ఎంఒయు పై జరిగిన సంత‌కాలకు ఆమోదం తెలిపిన మంత్రిమండ‌లి

వృత్తి సంబంధిత వ్యాధులు, పున‌రావాసం మ‌రియు వృత్తి పరమైన శిక్ష‌ణ ల కోసం భార‌త‌దేశాని కి మరియు జ‌ర్మ‌న్ ఏజెన్సీ కి మ‌ధ్య అవగాహనపూర్వక ఒప్పంద పత్రం పై జరిగిన సంతకాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివర్గ స‌మావేశం ఎక్స్- పోస్ట్ ఫ్యాక్టో ఆమోదాన్ని తెలిపింది. లాభాలు: జ‌ర్మ‌నీ లో వృత్తి సంబంధిత సురక్ష, స్వస్థత మరియు సామాజిక సంర‌క్ష‌ణ రంగంలో విశిష్టమైనటువంటి కృషి చేస్తున్న ప్ర‌త్యేక ఏజెన్సీ డిజియువి తో కలసి ఒక ఎంఒయు ను కుదుర్చుకోవడం తో ఈ క్రింద ప్రస్తావించిన విధం గా స‌హాయాలు అందుబాటు లోకి రానున్నాయి: i. చికిత్స పరమైన, వృత్తి పరమైన వ్యవహారాల కు సంబంధించిన పున‌రావాసాన్ని క‌ల్పించే రంగం లోను మరియు బీమా స‌దుపాయాన్ని కలిగివున్న దివ్యాంగుల కు సామాజిక పునరావాసం కోసం సూచనల ఆదానం ప్రదానం; ఇంకా అటువంటి కార్య‌క‌లాపాల ను ప్రోత్స‌హించ‌డం; ii. వృత్తి సంబంధిత వ్యాధుల నివారణ, గుర్తింపు మరియు ఉపచారాలు. ప్ర‌ముఖ ప్ర‌భావం: సూచనల ను ఒక ప‌క్షాని కి మ‌రొక ప‌క్షం ఇచ్చి పుచ్చుకోవడం వల్ల మ‌రియు స‌హ‌కరించుకోవడం వ‌ల్ల వృత్తి సంబంధిత వ్యాధుల గుర్తింపు, చికిత్స‌, ఇంకా ఉపచారాలకు తోడు బీమా స‌దుపాయాన్ని కలిగివున్న దివ్యాంగుల లో సామర్థ్యాన్ని పెంపొందించడం, వారి కి సామాజిక పున‌రావాసం సాధ్యమవుతుంది.
నూతన దశాబ్ది లో దేశాని కి ఒక ఉజ్వ‌ల భవిత కోసం పార్ల‌మెంటు ప్ర‌స్తుత స‌మావేశాలు బ‌ల‌మైన పునాదిని వేయాల‌న్న ప్ర‌ధాన మంత్రి

నూత‌న ద‌శాబ్దం లో దేశాని కి ఉజ్వ‌ల భ‌విత‌ కోసం ఒక బ‌ల‌మైన పునాది ని వేసే దిశ గా కృషి చేయ‌వ‌ల‌సింది గా ప్ర‌ధాన మంత్రి శ్రీ న‌రేంద్ర మోదీ పార్ల‌మెంటు స‌భ్యుల కు సూచించారు. పార్ల‌మెంటు బ‌డ్జెట్ స‌మావేశాలు ఆరంభం కావ‌డాని క‌న్నా ముందు ప్ర‌సార మాధ్య‌మాల ప్ర‌తినిధుల ను ఉద్దేశించి ఆన‌వాయితీ గా ప్రధాన మంత్రి నేడు మాట్లాడుతూ దేశం లో ఆర్థిక అంశాల ను గురించి విస్తృతం గా చ‌ర్చించాల‌ని, అదే విధం గా ప్ర‌స్తుత ప్ర‌పంచ ఆర్థిక స్థితిగ‌తుల లో భార‌త‌దేశాని కి గ‌రిష్ట లాభాల‌ ను ఏ విధం గా రాబట్టుకోవ‌చ్చ‌నేది కూడా చ‌ర్చించాల‌ని ప్రధాన మంత్రి పిలుపునిచ్చారు. “మ‌నం ఈ స‌మావేశాల లో ఆర్థిక అంశాల పైనే ప్ర‌ధానం గా దృష్టి ని సారించాలి. మరి మనం ప్ర‌పంచ‌వ్యాప్తంగా ప్రస్తుతం నెలకొన్నటువంటి ఆర్థిక వాతావ‌ర‌ణం లో భార‌త‌దేశం ఏ రకం గా గ‌రిష్ఠ స్థాయి లో లబ్ది ని పొంద‌గ‌లుగుతుందో, అలాగే ఈ సమావేశాలు దేశ ఆర్థిక వ్య‌వ‌స్థ ను ఏ విధం గా ముందుకు తీసుకు పోగ‌లవో అనేవి గ‌మ‌నించ‌డానికి మ‌నం ప్ర‌య‌త్నాలను చేయ‌వ‌ల‌సి ఉంది” అని ఆయ‌న అన్నారు. పార్ల‌మెంటు ఉభ‌య స‌భ‌ల లో ఫ‌ల‌ప్ర‌దమయ్యేటటువంటి చ‌ర్చ‌లు చోటు చేసుకోవాలి, ఆ చ‌ర్చ‌ లు ప్ర‌జ‌ల సాధికారిత పై సైతం శ్ర‌ద్ధ తీసుకోవాలి అంటూ ప్ర‌ధాన మంత్రి పిలుపునిచ్చారు. “మా ప్ర‌భుత్వం మ‌హిళ‌ల కు మ‌రియు ఆద‌ర‌ణ‌ కు నోచుకోని వ‌ర్గాల కు సాధికారిత ను అందించ‌డం కోసం పాటుప‌డుతుందన్న పేరు ను తెచ్చుకొన్నది. ఈ దిశ లో కృషి చేయ‌డాన్ని మేము ఈ ద‌శాబ్దం లో సైతం కొన‌సాగిస్తాము. ఉభ‌య చ‌ట్టస‌భ‌ లు ఆర్థిక అంశాల పైన, ప్ర‌జ‌ల కు సాధికారిత క‌ల్ప‌న పైన గొప్ప చ‌ర్చ కు తావు ఇస్తాయ‌ని నేను అభిల‌షిస్తున్నాను. ఈ చ‌ర్చ‌ లు మ‌న అందరికీ జ్ఞాన ప్ర‌భోదకం గా ఉంటాయ‌న్న న‌మ్మ‌కం నాలో ఉంది’’ అని ఆయ‌న అన్నారు.
రియాద్‌లో ఎల్ & టి కార్మికుల నివాస స‌ముదాయాన్ని సంద‌ర్శించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర‌ మోదీ ఈ రోజు రియాద్‌ లోని ఎల్ & టి కార్మికుల నివాస స‌ముదాయాన్ని సంద‌ర్శించారు. రియాద్ మెట్రో నిర్మాణం చేప‌ట్టిన క‌న్సార్టియమ్ లో ఎల్ & టి భాగ‌స్వామిగా ఉంది. ఈ సంద‌ర్భంగా ప్ర‌ధాన మంత్రి మాట్లాడుతూ, రియాద్ మెట్రో ప్రాజెక్టులో ఎల్ & టి కార్మికుల కృషిని ప్ర‌శంసించారు. “మీ క‌ఠోర శ్ర‌మ ఈ వేళ న‌న్ను ఇక్క‌డ‌కు తీసుకువ‌చ్చింది” అని ఆయన అన్నారు. విదేశాలలో భార‌తీయ కార్మికులు చేస్తున్న ప‌నులు సంప‌ద‌ను ఆర్జించ‌డ‌మే కాకుండా, దేశ ప్ర‌తిష్ఠ‌ను కూడా ఇనుమ‌డింప‌చేస్తున్నాయ‌ని ఆయ‌న పేర్కొన్నారు. ప్ర‌పంచ‌ం లోని వేరు వేరు ప్రాంతాలలో అనేక ప్ర‌తిష్ఠాత్మ‌క‌ ప్రాజెక్టులను విజ‌య‌వంతంగా పూర్తి చేసినందుకు భార‌తీయ కార్మికుల‌ను ఎంతో ఆద‌రాభిమానాల‌తో గుర్తు చేసుకుంటూ ఉంటార‌ని ఆయ‌న అన్నారు. భవిష్యత్తులో రియాద్ మెట్రో కూడా భారతీయ కార్మికులు అందించిన సేవలను గురించి ఇదే విధమైన జ్ఞాప‌కాలను రేకెత్తిస్తుంద‌ని ఆయ‌న అభిప్రాయ‌ప‌డ్డారు. విదేశాలలోని భార‌తీయ కార్మికుల బంధువుల వద్ద నుంచి తాను అందుకొనే ఉత్త‌రాల ద్వారా అక్కడి భారతీయ కార్మికులను గురించి తాను త‌ర‌చుగా తెలుసుకొంటూ ఉంటానని ప్ర‌ధాన మంత్రి చెప్పారు. ఈ లేఖ‌ల ద్వారా వారి సంతోషాలతో పాటు దుఃఖాన్నికూడా తాను పంచుకుంటూ ఉంటాన‌ని ఆయ‌న చెప్పారు. ఆ సంద‌ర్భాలలో “నన్ను మీ కుటుంబంలో ఒక స‌భ్యుడిగా భావిస్తుంటాను” అని ఆయన అన్నారు. విదేశాలలో ప‌ని చేయాల‌ని కోరుకొనే వారికి స‌హాయ‌కారిగా కేంద్ర‌ ప్ర‌భుత్వం చేప‌ట్టిన “e-migrate” కార్య‌క్ర‌మాన్ని గురించి ప్ర‌ధాన మంత్రి ప్ర‌స్తావించారు. మ‌రిన్ని “వ‌ర్క‌ర్ రిసోర్స్ సెంట‌ర్ల”ను ప్రారంభించ‌నున్నట్లు ఆయన తెలిపారు. MADAD పోర్ట‌ల్ కేంద్ర‌ ప్ర‌భుత్వాన్ని త‌క్ష‌ణ‌మే సంప్రదించేందుకు ఒక మార్గమన్నారు. ప్ర‌పంచానికి అవ‌స‌ర‌మైన మాన‌వ వ‌న‌రులను అందించ‌గ‌ల సామ‌ర్థ్యం భార‌తదేశానికి ఉంద‌ని ప్ర‌ధాన మంత్రి పేర్కొన్నారు. అక్క‌డ గుమికూడిన వేయి మందికి పైగా కార్మికులు ప్ర‌ధాన మంత్రి మాట్లాడుతుండగా పలు సందర్భాలలో ఉత్సాహంగా హ‌ర్ష‌ధ్వానాలు చేశారు. త‌రువాత ప్ర‌ధాన మంత్రి కార్మికులతో భేటీ అయ్యి, అల్పాహారాన్ని స్వీక‌రించారు.
ప్రధాన మంత్రి నేడు గుజరాత్ లో పర్యటించనున్నారు; గాంధీనగర్ లో మంగళవారం ఆఫ్రికా అభివృద్ధి బ్యాంకు వార్షిక సమావేశాలకు ఆయన హాజరు కానున్నారు

ప్రధాన మంత్రి శ్రీ నరేంద్ర మోదీ ఈ రోజు నుండి రెండు రోజుల పాటు గుజరాత్ లో పర్యటించనున్నారు. ప్రధాన మంత్రి ఈ రోజు కచ్ఛ్ లో వివిధ అభివృద్ధి పథకాలను ప్రారంభించనున్నారు, అంతే కాక వేరు వేరు పథకాలకు శంకుస్థాపనలు కూడా చేయనున్నారు. మే నెల 23వ తేదీ మంగళవారం నాడు గాంధీనగర్ లో ఆఫ్రికా అభివృద్ధి బ్యాంకు వార్షిక సమావేశాల ప్రారంభ కార్యక్రమం లో ప్రధాన మంత్రి పాల్గొననున్నారు. ప్రధాన మంత్రి గుజరాత్ లో తన రెండు రోజుల పర్యటన వివరాలను గురించి ట్విటర్ లో వరుస ట్వీట్ ల ద్వారా తెలియజేశారు. ‘‘గుజరాత్ లో నా రెండు రోజుల పర్యటన ను రేపు మొదలుపెట్టబోతున్నాను. ఈ పర్యటనలో భాగంగా కచ్ఛ్ లోను, గాంధీనగర్ లోను జరిగే కార్యక్రమాలలో నేను పాల్గొంటాను. కాండ్లా పోర్టు కు చెందిదన వివిధ ప్రాజక్టులకు నేను ప్రారంభోత్సవాలు మరియు శంకుస్థాపనలు చేయవలసి ఉంది. ఆ తరువాత గాంధీధామ్ లో జరిగే ఒక బహిరంగ సభలో నేను పాల్గొని సభను ఉద్దేశించి ప్రసంగిస్తాను. భచవూ లో ఒక పంపింగ్ స్టేషన్ ను ప్రారంభిస్తాను. ఒక బహిరంగ సభలో నూ పాల్గొంటాను. దీనిని మీరు మీ మొబైల్ ఫోన్ లో http://nm4.in/dnldapp ద్వారా చూడండి. నా హృదయం లో కచ్ఛ్ కు చాలా ప్రత్యేకమైన స్థానం ఉంది. అక్కడ అద్భుతమైన ప్రజలు ఉన్నారు. వారు చెప్పుకోదగినటువంటి పునరుద్ధరణపూర్వక స్ఫూర్తిని కలిగివున్నారు. 2001 లో సంభవించిన భూకంపం వ్లల ఊహించనలవి కాని విధ్వంసానికి గురైంది. కచ్ఛ్ ఇవాళ భారతదేశంలో అతి వేగంగా అభివృద్ధి చెందుతున్న జిల్లాల్లో ఒకటిగా గుర్తింపు పొందింది. మంగళవారం నేను ఆఫ్రికా అభివృద్ధి బ్యాంకు సమావేశాల ప్రారంభ కార్యక్రమంలో పాల్గొనడం కోసం గాంధీనగర్ లో ఉంటాను. ఆఫ్రికా అభివృద్ధి బ్యాంకు వార్షిక సమావేశాలకు – ‘‘ఆఫ్రికాలో సంపద వృద్ధి కోసం వ్యవసాయ పరివర్తన’’ అనేటటువంటి ఎంతో సముచితమైన ఇతివృత్తాన్ని ఎన్నుకోవడమైంది. ఆఫ్రికా అభివృద్ధి బ్యాంకు వార్షిక సమావేశాల నేపథ్యంలో ఈ సమావేశాలకు హాజరవుతున్న కొంతమంది ప్రముఖ ప్రతినిధులను నేను కలుసుకుంటాను.’’ అని ప్రధాన మంత్రి పేర్కొన్నారు.
డబ్ల్యుహెచ్ఒడిజి డాక్టర్ టెడ్రోస్ ఘెబ్రెయిసస్ తో సమావేశమైన ప్రధాన మంత్రి

ప్రపంచ ఆరోగ్య సంస్థ (డబ్ల్యుహెచ్ఒ) డైరెక్టర్ జనరల్ డాక్టర్ టెడ్రోస్ ఘెబ్రెయెసస్ తో ప్రధాన మంత్రి శ్రీ నరేంద్ర మోదీ ఈ రోజు న జామ్ నగర్ లో సమావేశమయ్యారు. అంతక్రితం ఇద్దరు ప్రముఖులూ డబ్ల్యుహెచ్ఒ గ్లోబల్ సెంటర్ ఫార్ ట్రెడిశనల్ మెడిసిన్ యొక్క ప్రారంభ కార్యక్రమం సందర్భం లో కలుసుకొన్నారు. ప్రధాన మంత్రి ఒక ట్వీట్ లో – ‘‘@DrTedros తో భేటీ అవుతూ, ఆరోగ్య రంగాన్ని మరింత బలపరచడం పై అభిప్రాయాల ను పరస్పరం వెల్లడి చేసుకోవడం అంటే అది ఎల్లప్పటికీ సంతోష దాయకమే. ఆయన సదా తన జీవనం పై భారతీయ గురువుల యొక్క ప్రభావాన్ని స్వీకరిస్తూనే వస్తున్నారు. మరి ఈ రోజు న, ఆయన తనకు గల గుజరాతీ భాషా నైపుణ్యానికి సైతం బోలెడు ప్రశంస లు లభించాయి కూడాను! @WHO’’ అని పేర్కొన్నారు.
బ్రిక్స్ యు -17 ఫుట్ బాల్   ట్రోఫీని ఆవిష్కరి౦చిన ప్రధాన మ౦త్రి

ప్రధాన మంత్రి శ్రీ నరేంద్ర మోదీ బ్రిక్స్ యు -17 ఫుట్ బాల్ టోర్నమెంట్ ట్రోఫీని ఈ రోజు న్యూఢిల్లీలో ఆవిష్కరించారు. కే౦ద్ర‌ యువజన వ్యవహారాలు, క్రీడల మంత్రిత్వ శాఖ సహాయ మంత్రి (స్వతంత్ర ప్రతిపత్తి) శ్రీ విజయ్ గోయల్, ఆల్ ఇ౦డియా ఫుట్ బాల్ ఫెడరేషన్ అధ్యక్షుడు శ్రీ ప్రఫుల్ పటేల్ లు ఈ కార్యక్రమానికి హాజరయ్యారు. బ్రిక్స్ దేశాల రాయబారులు కూడా ఈ కార్యక్రమ౦లో పాల్గొన్నారు.
డాక్టర్ శ్యామా ప్రసాద్ ముఖర్జీ ని ఆయన వర్థంతి సందర్భం లో స్మరించుకొన్నప్రధాన మంత్రి

డాక్టర్ శ్యామా ప్రసాద్ ముఖర్జీ కి ఆయన వర్థంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ప్రధాన మంత్రి ఒక ట్వీట్ లో – ‘‘డాక్టర్ శ్యామా ప్రసాద్ ముఖర్జీ ని ఆయన వర్థంతి నాడు స్మరించుకొంటున్నాను. భారతదేశం యొక్క ఏకత్వాన్ని పెంపొందింపచేసే దిశ లో ఆయన చేసినటువంటి సాటిలేని ప్రయాసలకు గాను భారతదేశం లో ప్రతి ఒక్కరు ఆయన కు రుణపడి ఉన్నారు. ఆయన భారతదేశం ప్రగతి కోసం కఠోరం గా శ్రమించారు, మరి ఒక బలమైన మరియు సమృద్ధమైన దేశం ఏర్పడాలి అని ఆయన కలలు కన్నారు. మనం ఆయన కలల ను నెరవేర్చడం కోసం కంకణం కట్టుకొన్నాం.’’ అని పేర్కొన్నారు.
బొగ్గు గనుల చట్టం (స్పెషల్  ప్రొవిజన్స్ ) – 2015  ప్రకారం బొగ్గు మంత్రిత్వ శాఖలో జాతీయ అథారిటీ (సంయుక్త కార్యదర్శి స్థాయి ) పోస్టు ఏర్పాటుకు కేంద్ర కేబినెట్ ఆమోదం

బొగ్గు గనుల చట్టం (స్పెషల్ ప్రొవిజన్స్ ) – 2015 ప్రకారం బొగ్గు మంత్రిత్వ శాఖ లో నామినేటెడ్ అథారిటీ ( సంయుక్త కార్యదర్శి స్థాయి ) పోస్టు ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ ఆమోదం తెలిపింది. నూతనంగా ఏర్పాటు చేయనున్న ఈ పోస్టు చేపట్టే వారికి పే బ్యాండ్ 4, రూ.37,400-రూ.67,000 , గ్రేడ్ పే రూ.10,000 లుగా నిర్ధరించారు. ఈ అథారిటీకి సహకరించేందుకు కింది స్థాయి అధికారులను కూడా ఏర్పాటు చేసేందుకు కేబినెట్ సమ్మతి తెలిపింది. బొగ్గు గనుల చట్టం ( స్పెషల్ ప్రొవిజన్స్ ) లో పేర్కొన్న నామినేటెడ్ అథారిటీ కార్యకలాపాలను సులభతరం చేసేందుకు ఈ నూతన పోస్టును ఏర్పాటు చేయనున్నారు. అలాగే బొగ్గు గనుల చట్టంలో పేర్కొన్న లక్ష్యాలను సాధించడమే ముఖ్య ఉద్దేశం. బొగ్గు రంగాన్ని ప్రభావితం చేస్తున్న అనిశ్చితులను తొలగించేలా నామినేటెడ్ అథారిటీ సమర్థవంతంగా పనిచేసేందుకు నూతన పోస్టు దోహదపడనుంది. అలాగే కీలక రంగాలకు బొగ్గు లభ్యతను మెరుగు పరచడం ద్వారా దేశ ఆర్థిక ప్రగతి వేగవంతం అవుతుంది.
నేపాల్ లోని లుంబిని ని మే 16, 2022 న సందర్శించనున్న ప్రధాన మంత్రి శ్రీనరేంద్ర మోదీ

బుద్ధ పూర్ణిమ 2022వ సంవత్సరం మే 16 న వస్తున్న సందర్భం లో నేపాల్ ప్రధాని శ్రీ శేర్ బహాదుర్ దేవుబా ఆహ్వానించిన మీదట ప్రధాన మంత్రి శ్రీ నరేంద్ర మోదీ లుంబిని కి ఆధికారిక పర్యటన జరుపనున్నారు. ఇది 2014వ సంవత్సరం తరువాత నుంచి చూస్తే ప్రధాన మంత్రి నేపాల్ ను సందర్శించడం అయిదో సారి కానుంది. లుంబిని లో ప్రధాన మంత్రి పవిత్ర మాయాదేవి ఆలయం లో పూజ- అర్చన కార్యక్రమాల లో పాలుపంచుకోవడం కోసం వెళ్లనున్నారు. ప్రధాన మంత్రి నేపాల్ ప్రభుత్వ ఆధ్వర్యం లో గల లుంబిని డెవెలప్ మెంట్ ట్రస్ట్ ఏర్పాటు చేసేటటువంటి బుద్ధజయంతి కార్యక్రమం లో కూడా పాల్గొని ఆ కార్యక్రమాన్ని ఉద్దేశించి ప్రసంగిస్తారు. దీనితో పాటు విడి గా నిర్ధారించినటువంటి ఒక కార్యక్రమం లో భాగం గా ప్రధాన మంత్రి లుంబిని మఠం క్షేత్రం లోపల ఇంటర్ నేశనల్ బుద్ధిస్ట్ కన్ఫెడరేశన్ (ఐబిసి), న్యూ ఢిల్లీ కి చెందిన ఒక స్థలం లో బౌద్ధ సంస్కృతి మరియు వారసత్వాల కు ఉద్దేశించిన ఒక కేంద్రాన్ని నిర్మించడానికి గాను ‘శంకుస్థాపన’ కార్యక్రమం లో పాలుపంచుకొంటారు. ఇద్దరు ప్రధానమంత్రుల మధ్య ఒక ద్వైపాక్షిక సమావేశం కూడా జరుగనుంది. ప్రధాన మంత్రి శ్రీ నరేంద్ర మోదీ యొక్క ఈ యాత్ర మన ‘నైబర్ హుడ్ ఫస్ట్’ పాలిసీ ని ముందుకు తీసుకుపోయే క్రమం లో భారతదేశాని కి మరియు నేపాల్ కు మధ్య క్రమం తప్పక చోటు చేసుకొంటున్న ఉన్నత స్థాయి ఆదాన ప్రదానాల పరంపర ను కొనసాగించబోతోంది. ఈ యాత్ర రెండు దేశాల ప్రజల ఉమ్మడి నాగరకత సంబంధి వారసత్వాని కి ఉన్నటువంటి ప్రాముఖ్యాన్ని చాటిచెప్తుంది.